**Միգել Անխել Ֆելիքս Գալիարդո** (իսպ.՝ Miguel Ángel Félix Gallardo, հայտնի է որպես *El Padrino* «Կնքահայր», հունվարի 8, 1946(1946-01-08), Կուլյական, Սինալոա, Մեքսիկայի Միացյալ Նահանգներ), թմրավաճառ, Գվադալախարական կարտելի հիմնադիր։ Ձերբակալվել է 1989 թվականին Թմրավաճառների դեմ պայքարի վարչության գործակալ Էնրիկե «Կիկի» Կամարենայի սպանության համար։ Մեքսիկայի բանտում 37 տարվա ազատազրկում է կրում։

Վաղ կյանք
---------

Միգել Ֆելիքս Գալարդոն ծնվել է Սինալոա նահանգի Կուլիական քաղաքի ծայրամասում գտնվող Բելլավիստայում ռանչոյում։ Ավարտել է միջնակարգ դպրոցը և քոլեջում սովորել բիզնես։ Աշխատանքի է ընդունվել որպես Մեքսիկայի Դաշնային դատական ոստիկանության գործակալ։ Սինալոա նահանգի նահանգապետ Լեոպոլդո Սանչես Սելիսի մոտ, որի քաղաքական կապերն օգնել են Միգել Գալարդոյին ստեղծել թմրանյութերի վաճառքով զբաղվող իր կազմակերպությունը, աշխատել է որպես ընտանիքի թիկնապահ,։

Միգել Ֆելիքս Գալարդոն սկսել է աշխատել թմրավաճառների մոտ, որոնք զբաղվում էին պետական պաշտոնյաների կոռուպցիայով, և Ռաֆայել Կարո Կինտերոյի և Էռնեստո Ֆոնսեկա Կարիլյոյի հետ, որոնք նախկինում աշխատում էին «Aviles» հանցավոր կազմակերպությունում, նրանք հսկողության տակ են վերցրել ապօրինի շրջանառության երթուղիներն այն բանից հետո, երբ Ավիլսը սպանվել է ոստիկանության հետ փոխհրաձգության ժամանակ։

Կապեր կոլումբիական կարտելների հետ
---------------------------------

1980-ականների սկզբին Ֆլորիդան ուժեղացրել է թմրանյութերի մաքսանենգությությունը կասեցնելու պայքարը, որն այն ժամանակ անօրինական առևտրականների համար հիմնական նշանակման վայր էր։ Արդյունքում կոլումբիական կարտելները սկսել են օգտագործել Մեքսիկան որպես իրենց հիմնական փոխադրման կետ։

Խուան Մատա-Բալեստերոսը Միգել Ֆելիքս Գալիարդոյի հիմնական կապն էր կոլումբիական կարտելների հետ։ Մատա-Բալեստերոսը սկզբում ներկայացրել է Միգել Ֆելիքս Գալարդոյի նախորդին՝ Ալբերտո Սեսիլիա-Ֆալկոնին, Կալի կարտելի Սանտյագո Օկամպոյին, որն ԱՄՆ-ի կոկաինի մաքսանենգության խոշորագույն օղակներից մեկի ղեկավարն էր։ Գվադալախարա կարտելի մաքսանենգները իրենց ծառայությունների համար կանխիկ գումար վճարելու փոխարեն առգրավել են կոկաինի 50%-ը, որը նրանք մաքսանենգ ճանապարհով դուրս էին բերել Կոլումբիայից։ Սա չափազանց շահավետ էր նրանց. ըստ որոշ գնահատականների՝ Միգել Ֆելիքս Գալարդոյի, Էռնեստո Ֆոնսեկա Կարիլոյի և Կարո Կինտերոյի կողմից ղեկավարվող մարդկանց թրաֆիքինգի ցանցը տարեկան ստացել է 5 միլիարդ դոլար։

Մինչև 1980-ականների վերջ Սինալոա կոալիցիան, որը ղեկավարել է Միգել Ֆելիքս Գալիարդոն (որը ներառում է Սինալոա, Տիխուանա, Խուարես և Պասիֆիկո սուր կարտելները), գրեթե մենաշնորհել է թմրանյութերի ապօրինի առևտուրը Մեքսիկայում։

Ձերբակալություն
---------------

Միգել Ֆելիքս Գալիարդոն 1987 թվականին ընտանիքի հետ տեղափոխվել է Գվադալախարա։ Ձերբակալվել է Մեքսիկայում 1989 թվականի ապրիլի 8-ին, և Մեքսիկայի ու Միացյալ Նահանգների իշխանությունները նրան մեղադրել են թմրամիջոցների դեմ պայքարի վարչության (DEA) գործակալ Էնրիկե Կամարենի առևանգման և սպանության, խոշոր դրամաշորթության, թմրանյութերի մաքսանենգության և բազմաթիվ բռնի հանցագործությունների մեջ։

Ըստ ԱՄՆ պաշտոնյաների խոսքերի՝ Միգել Գալիարդոն նույնպես ժամանակ է անցկացրել Սինալոայի նահանգապետի տանը։

Միգել Ֆելիքս Գալյարդոյի ձերբակալությունը կատալիզատոր էր Մեքսիկայում քաղաքական և իրավապահ մակարդակներում տարածված կոռուպցիայի բացահայտման համար։ Գալիարդոյի ձերբակալությունից մի քանի օր անց և լրատվամիջոցների ճնշման տակ ձերբակալվել են ոստիկանության մի քանի հրամանատարներ, 90 սպա դասալքվել է։

Մշակույթում
-----------

2018 թվականին թողարկվել է «Նարկո։ Մեքսիկա» հեռուստասերիալը, որտեղ Ֆելիքս Գալիարդոյին մարմնավորել է դերասան Դիեգո Լունան։

2021 թվականի օգոստոսին Միգել Անխելը հարցազրույց է տվել իսպանալեզու ամերիկյան *Telemundo* հեռուստաալիքի երեկոյան շոուին։

Ծանոթագրություններ
------------------

1. 1 2  գիրք
2. ↑  Террористы и организованная преступность: только бизнес? Archived 2016-09-15 at the Wayback Machine. Вестник НАТО, на сайте nato.in
3. ↑  Амбулаторный арест Archived 2009-03-01 at the Wayback Machine. Журнал «Власть» № 43 (796) от 03.11.2008
4. ↑  «In Mexico, Drug Roots Run Deep». *The New York Times*. 1989 թ․ ապրիլի 16. Արխիվացված է օրիգինալից 2018 թ․ հունիսի 26-ին. Վերցված է 2010 թ․ փետրվարի 8-ին. `{{cite news}}`: `|first=` missing `|last=` (օգնություն)
5. ↑  Astorga, Luis (1999); "Cocaine in Mexico: A Prelude to 'los Narcos'" in Gootenberg, Paul (ed.) *Cocaine: Global Histories*; Routledge; p. 187
6. 1 2  Beith, Malcolm (2010). *The Last Narco*. New York, New York: Grove Press. էջեր 40–55. ISBN 978-0-8021-1952-0.
7. ↑  Kenny, Paul; և այլք:, eds. (2012). «The Mexican State and Organized Crime: An Unending Story». *Mexican Security Failure*. Routledge. էջ 17. ISBN 9781136650505.
8. ↑  Warner, Judith A. (2010). *U.S. Border Security: A Reference Handbook*. ABC-CLIO. էջ 188. ISBN 9781598844078.
9. 1 2 3  Cockburn, Alexander & St-Clair, Jeffrey (1998). *Whiteout: The CIA, Drugs, and the Press*. Verso. էջ 349. ISBN 9781859841396.
10. ↑  Siegel, Dina; van de Bunt, H.G. eds. (2012). *Traditional Organized Crime in the Modern World: Responses to Socioeconomic Change*. Springer. էջեր 153–154. ISBN 9781461432128.
11. ↑  «DEA Fugitive: FELIX-GALLARDO, Miguel Angel». U.S. Drug Enforcement Administration (DEA). Արխիվացված է օրիգինալից 2009 թ․ դեկտեմբերի 21-ին. Վերցված է 2010 թ․ փետրվարի 8-ին.
12. ↑  «El 'Jefe de jefes' rompe el silencio tras 32 años en prisión por el asesinato de 'Kiki' Camarena». *TELEMUNDO.com* (անգլերեն). Արխիվացված օրիգինալից 2021 թ․ օգոստոսի 23-ին. Վերցված է 2021 թ․ օգոստոսի 23-ին.

Արտաքին հղումներ
----------------

* Drug Trafficking: Mexico(անգլ.)
* Political Corruption and Drug Trafficking in Mexico(անգլ.)
* Carlos Hank González: El Fin de Una Era(իսպ.)